సబ్సీడీ ధరకే ఏడాదికి 12 గ్యాస్ సిలిండర్లు!?
SELVI.M|
FILE
సబ్సీడీ ధరకే ఏడాదికి 12 గ్యాస్ సిలిండర్లు ఇవ్వాలని హర్యానాలో జరిగిన కాంగ్రెస్ సమావేశంలో నిర్ణయించినట్లు తెలుస్తోంది. ఇందులో భాగంగా నెలకొక సిలిండర్‌ను సబ్సీడీ ధరకే ఇవ్వనున్నట్లు కేంద్ర ప్రభుత్వం త్వరలో ప్రకటించనుంది.
ఇప్పటికే ప్రధాన మంత్రి మన్మోహన్ సింగ్ నేతృత్వంలోని యూపీఏ ప్రభుత్వం ఎన్నో సమస్యలను ఎదుర్కొంటుంది. చిల్లర వ్యాపారంలో విదేశీ పెట్టుబడులకు అనుమతివ్వడం, గ్యాస్ సిలిండర్లను పరిమితం చేయడం, పెట్రోల్, డీజిల్ ధరలు పెంపుకు విపక్షాల నుంచి నిరసన వ్యక్తమవుతోంది.
ఈ నేపథ్యంలో కాంగ్రెస్ ఎన్నికలను దృష్టిలో పెట్టుకుని సబ్సీడీ ధరలకు సిలిండర్లను అందజేయాలని నిర్ణయించినట్లు విశ్వసనీయ వర్గాల సమాచారం. ఏడాదికి ఆరు సిలిండర్లను మాత్రమే సబ్సిడీ ధరకు ఇస్తామని కేంద్రం తీసుకున్న నిర్ణయానికి గతంలో వ్యతిరేకత ఎదురైన సంగతి తెలిసిందే. దీంతో ఎన్నికల్లో సానుకూల ఫలితాలు రావని భావించిన కాంగ్రెస్ సబ్సీడీ ధరకు సంవత్సరానికి 12 సిలిండర్లు ఇవ్వాలని తీర్మానించినట్లు సమాచారం.
ఇకపోతే.. సంవత్సరానికి 12 సిలిండర్లు సబ్సిడీ ధరకే ఇవ్వడంపై ప్రధాని మన్మోహన్ సింగ్, యూపీఏ ఛైర్ పర్సన్ సోనియా గాంధీ, ఆర్థిక మంత్రి చిదంబరంతో భేటీ అయ్యాకే తుది నిర్ణయం తీసుకుంటామని పెట్రోలియం శాఖా మంత్రి వీరప్ప మొయిలీ తెలిపారు.
సంబంధిత వార్తలు